बोराइल वन्य अभयारण्य
बोराइल वन्य अभयारण्य (Borail Wildlife Sanctuary) भारत के असम राज्य के दक्षिणी भाग में काछार ज़िले और डिमा हासाओ ज़िले में स्थित 326.24 वर्ग किमी बड़ा एक वन्य अभयारण्य है। यह एक पहाड़ी क्षेत्र है जिसकी भुमि 55 मीटर से 1000 मीटर की ऊँचाई पर विस्तारित है। यहाँ आर्द्र पृथुपर्णी वन फैले हुए हैं और सरओ (एक प्रकार का ऐंटीलोप-जैसा प्राणी), हिमालियाई काला भालू, हूलोक गिबन, लंगूर, जंगली बिल्ली, धूमिल तेन्दुआ और काकड़ जैसे कई प्राणी मिलते हैं।